Excerpt Reveal: MACK DADDY by Penelope Ward - Sumergida entre libros
by July Styles Belikov Herondale - 17:02:00 Verandering | Rachelle Du Bois
Iemand sê nou die dag vir my dat ons nie ander uitkomste kan verwag as ons dieselfde dinge oor en oor doen nie. Ons moet anders dink en doen as ons ŉ ander resultaat verwag. Toe skraap ek my moed bymekaar en besluit dis nou of nooit. Hier moet verandering kom.
ŉ Skrywer se eerste pennevrugte is mos maar teer plantjies wat gekoester en vertroetel wil word. En hulle sit so lekker in die hart, so gereed om uitgehaal en bekyk te word met groot genoegdoening. Maar mettertyd kom mens agter hulle dra nie vrugte nie. Hulle boodskap roep nie hard genoeg nie, verbygangers vertoef nie onder hul skadu nie. En toe wonder ek oor die onvrugbare vyeboom… Is dit nou my beurt om byl in te lê en af te kap? Of sal ek net bietjie snoei? Ek besluit om by ŉ punt begin, dalk maar net eers bolangs regmaak, wilde lote snoei en die klein jakkalsies uit die wingerd kry.
Om die groeiproses aan te help, begin ek by die skryf van beter loktekste en ek gaan boekomslae verander waar dit nodig is.
Hou dus maar hierdie spasie dop vir die mooiste omslae en ‘n kort beskrywing wat jou regop gaan laat sit. Ja, dit sal ‘n tydjie neem, maar ek sal een vir een kosbare storie vat en dit nuut vir jou aanbied tot jy dit nie meer kan uithou nie. Jy sal jou nuuskierigheid nie kan bedwing nie en jy sal moet gaan kyk wat is binne-in.
This entry was posted on March 9, 2015, in Uncategorized and tagged afrikaans, Afrikaanse eboek, Afrikaanse Liefdesverhale, Amazon.com, betowering, boeke, Diep, dink, e-boek, e-boeke, eboeke, Eerste liefde, energie, fluistering, genees, gister, hartstog, lag, lees. Bookmark the permalink.	Leave a comment
← Die put van lees en skryf
Tyd en geduld →